پرتگال

پرتگال  تھلویں لیندے یورپ دا اک دیس اے۔ ایدے لیندے تے تھلویں پاسے وڈا سمندر اوقیانوس اے تے چڑھدے اتر چ سپین اے۔ ایس تھاں تے انسان پرانے ویلیاں توں وس ریا اے۔ ایہ تھاں رومی سلطنت دا انگ ریا۔ بنو امیہ ویلے 712 چ عرباں نے ایدے تے مل مار لیا۔ 1139 چ پرتگال اک وکھرا تے ازاد دیس بنیا تے اینج ایدی گنتی یورپ دے پرانے دیساں چ ہوندی اے۔ 15ویں صدی چ پرتگال اک سمندری طاقت بندا اے تے دنیا دے کئی تھانونں جناں چ برازیل وی ہے تے مل مار لیندا اے۔ 20ویں صدی چ ایدے اے بارلے تھاں ایدے کولوں کھنجدے جاندے نیں۔ 

پرتگال چ پارلیمانی لوک راج اے۔ ایہ اک امیر دیس اے تے یورپی یونیں تے یونائیٹڈ نیشنز دا سنگی اے۔

جغرافیہ
پرتگال دے لیندے تے تھلویں پاسے وڈا سمندر اوقیانوس اے تے چڑھدے اتر چ سپین اے۔ ٹیگس پرتگال دا اک وڈا دریا اے جیڑا سپین ولوں آندا اے تے پرتگال دے وشکاروں لنگدا اے فیر وڈے سمندر اوقیانوس چ جا ڈگدا اے۔ ٹیگس دی پرتگال چ لمبائی 275 کلومیٹر اے۔ پرتگال دی سب توں اوچی چوٹی دا ناں پیکو اے۔ ایس دی اچائی 2,351 میٹر اے۔

 بارلے جوڑ 

 ویب سائٹس 
 پھرن ٹرن
 موسم

Category:پرتگال
Category:یورپ